nyugdíj bányász korhatár Jobbik özvegy
A Jobbik szerint hétfőn eldőlt, hogy a korhatár előtt folyósított nyugdíjak felülvizsgálatára, esetleges megszüntetésére vonatkozó fideszes javaslat a rokkantnyugdíjasok és a rendvédelmiek mellett a bányásznyugdíjasokat, valamint az özvegyi nyugdíjakat is érinti - mondta Schneider Tamás hétfői sajtótájékoztatóján.
A szociális bizottság elnöke hangsúlyozta: a bizottság hétfői ülésén ugyanis a kormánypárti többség nem támogatta azokat a jobbikos módosító indítványokat, amelyek kivették volna az alkotmánymódosítás hatálya alól az özvegyi és a bányásznyugdíjakat.
Schneider Tamás szerint a kormány az alkotmánymódosítás elfogadása után tehát a 30 ezer rendvédelmi nyugdíjas és 120 ezer rokkantnyugdíjas mellett a 13 ezer bányásznyugdíjas és a 22 500 özvegyi nyugdíjas jutatásait is elvonhatja a gazdasági helyzet rosszra fordulása esetén.